钦定古今图书集成/明伦汇编/家范典/第008卷 > 《送罗彦思往闽中候迎大父》郭钰
## 钦定古今图书集成/明伦汇编/家范典/第008卷 > 《送罗彦思往闽中候迎大父》郭钰

天伦有真乐，家庆传新图。人生百年内，于焉始为娱尔翁老京国，风霜摇鬓须。尔父奉慈帏，干戈沈里闾。
岂无𫗴与粥，朝夕不得俱。眼穿孤飞云，心折反哺乌。
近者消息真，万里神明扶。沈思供子职，内外悬君躯。
投袂出门去，父命何勤劬。朝迎莫望返，少壮轻畏途。
见翁问起居，同舍相惊呼。孙已如翁长，子应似翁臞。
时危久离别，会面当何如。归期谅不远，春酒为君酤。
再拜千岁寿，亲戚多欢愉。卿相何足道，胜事世所无。
愿言慎前路，明发毋踌蹰。